google/wiki40b huggingface dataset:
Corvoidea

Etymologi

Corvoidea er en vitenskapelig beskrivelse som er sammensatt av uttrykkene corv (av latin corvus), som betyr ravn, og -oidea (nylatin, via latin -oideus), som betyr ligner på eller minner om. Corvoidea består altså av fugler som ligner på eller minner om ravn, og kan som sådan godt beskrives på norsk som ravnlignende fugler. Gruppen har imidlertid fortsatt ikke fått noe offentlig norsk navn.

Biogeografi

Corvoidea oppsto for omkring 30 millioner år siden, i en tid like etter at protoversjonen av Papuarkipelet (det som senere ble til kjempeøya Ny-Guinea og alle øyene rundt) hadde begynt å dukke opp fra havet et par millioner år tidligere. Dette var en hendelse som fulgte etter at Øst-Gondwana sprakk opp fra Gondwana og etter hvert dannet Sahul. Derfra har artene spredt seg til store deler av verden, unntatt til Antarktika.
Neopotiatuca

Utseende

En ganske liten, avlang, blank, brun trebukk men gulaktige tegninger på dekkvingene. Antennene er tynne og litt lengre enn kroppen. Pronotum er lengre enn bredt, sylindrisk. Dekkvingene er jevnbrede, rundede i spissen. Beina er middels lange med noe fortykkede lår.

Utbredelse

Arten er utbredt i Peru.
Plagiognathus arbustorum

Utseende

Plagiognathus arbustorum er 3,5-5 millimeter lang. Den er variabel i fargen, fra olivenfarget til sortbrun. Oversiden har tett tilliggende hårbekledning. 
Dekkvingenes membran er mørk og røykfarget brun, med svarte årer. Årene danner to lukkede celler, som hos de fleste bladtegene (Miridae). Antennene er svarte med noen lysere litt gylne partier.  Lårene (femora) er mørkflekket med en svært karakteristisk svart lengdelinje. 
Det er flere fargevarianter som har fått sine egne navn. 
…f. pallidipennis Reut.
…f. hortensis  Mey.-Dür.
…f. nigrofusca  Sti.
…f. reteri  Westh.
…f. brunnipennis  Mey.-Dür.

Levevis

Plagiognathus arbustorum er svært vanlig omtrent på alle slags lolaliteter. Den foretrekker steder med litt skygge. Den lever helst på brennesle (Urtica donéca) men også flere andre urter.
Tegen har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte.
Sarstoon-Temash nasjonalpark

Sarstoon-Temash nasjonalpark er den sørligste nasjonalparken i Belize. Den ble oppretta i 1994, med mål om å bevare områdets våtmarker, som også fikk status som ramsarområde i 2005.
Nasjonalparken administreres av Sarstoon Temash Institute for Indigenous Management (SATIIM).
Synelasma

Levevis

Disse billene har larver som lever i død ved.

Utbredelse

Slekten er utbredt på Sumatra og Borneo.
Mitsjurinskoje

Mitsjurinskoje (russ. Мичуринское, finsk: Valkjärvi) er et tettsted i Priozersk rajon i Leningrad oblast, Russland. Tettstedet ligger på Det karelske nes. Navnet Mitsjurinskoje ble tildelt i 1948.
 
Før 1944 var Valkjärvi en finsk kommune i Viborgs län. Kommunen hadde 3&503&7694&7 694 innbyggere i 1939.
Cyclocephala ergastuli

Utseende

En middelsstor, avlang, blank, brunsvart hornbille. "Snuten" er middels lang og avrundet trapesformet. Fasettøynene er ganske store, flekkete, med en påfallende "tagg" som bryter inn i hvert fasettøye foran. Pronotum er rundet, ganske fint og spredt punktert. Dekkvingene har tydelige, men ikke særlig skarpe, punktrader. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.

Levevis

De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.

Utbredelse

Arten er utbredt i Venezuela, Guyana og Trinidad.
Bø prestegård

Bø prestegård eller Holmen gård ligger noen hundre meter nordøst for Bø kirke, i Prestevegen 4.
Gårdens historie skal gå tilbake til før vikingtiden. Det er ikke kjent akkurat når gården ble prestegård, men prestegårdsstatusen er i alle fall bekreftet i 1527. En rekke gårder og gårdparter ble etterhvert underlagt prestegården, og Bø tettsted ligger på det som var prestegårdens grunn. Prestegårdsjorden ble etterhvert fradelt og solgt, og selve prestegårdstunet med hovedbygning, stabbur og hage ble i 2006 solgt til Stiftinga Bø Prestegard. Stiftelsen har som mål å ta vare på den lokale kulturarven, og gården brukes til diverse kulturformål.
Hovedbygningen og stabburet er fredet. Hovedbygningen er satt sammen av to tømmerbygg, hvorav det eldste er fra slutten av 1600-tallet og det andre fra midten av 1700-tallet. Bygningen har utvendig panel fra ca. 1910. Stabburets alder er ukjent. Bygningene har vært endret gjennom årene, og hovedbygningen fikk sveitserpreg på overgangen mellom 1800- og 1900-tallet. Stabburet ble restaurert i 2009 og hovedbygningen i 2010.
Bureau du Conseil privé

Bureau du Conseil privé (fransk) eller Privy Council Office (engelsk) er et canadisk føderalt departement som støtter den føderale regjeringen og statsministeren, og koordinerer føderale myndigheter.
Departementets rolle er tredelt: rådgivning til statsministeren; sekretariat til regjeringen; og utvikling av et profesjonelt embedsverk. Departementet er organisert i en rekke sekretariater. Det ledes av en embedsmann med tittelen greffier du Conseil privé.
Bicon

Utseende

Middelsstore, avlange, svarte trebukker, pronotum og noen ganger også dekkvingene er skarpt røde. Antennene er kortere enn kroppen, de ytterste leddene noe utvidete. Pronotum er tønneformet, uten pigger eller knøler. Dekkvingene er parallellsidige, beina nokså slanke.

Levevis

Larvene lever i død ved.

Utbredelse

Slekten er utbredt i Sørøst-Asia, fra det østlige India i vest til Borneo i øst.
Haloperidol

Haloperidol (Haldol®), C₂₁H₂₃ClFNO₂, et typisk antipsykotika tilhørende gruppen butyrofenonderivat. Preparatet ble funnet og patentert i 1959 av Janssen–Cilag. Det er et standardpreparat blant antipsykotika og anvendes oftest når et nytt antipsykotika skal sammenlignes mot pasientens tidigere behandling.

Dosering

Dosen avpasses individuelt for pasienten av behandlende lege.
Haldol finnes som en tablett i styrkene 1 og 4 mg, oral løsning 2 mg/ml samt injeksjonsvæske i varierende styrker og varianter, bl. a. depotinjeksjon. Vanlig innledningsdose er 1–4 mg og underholdsdose mellom 4 og 8 mg. Høyere doser enn 10 mg er ikke studert.
Besøket på Lanka

Besøket på Lanka (Laṅkāvatāra sūtra; kinesisk: 楞伽經, pinyin: Lèng qié jīng, Wade-Giles: Leng-chia ching; japansk: Ryōga kyō; Wylie: Lang kar gshegs pa'i mdo) er en sutra, en religiøs tekst innen mahayanaretningen av buddhismen. Teksten skildrer en læredialog mellom Buddha og en bodhisattva kalt Mahāmati («Stor Visdom»). Handlingen er lagt til Lanka, hovedstaden på den befeste øya til kong Rāvaṇa, hersker over rakshasaene, en rase av halvmennesker eller urene ånder i hinduistisk og buddhistisk mytologi.
Lankavatarasutraen har hatt stor innflytelse, både for zenbuddhismen, kinesisk og tibetansk buddhisme.
Dens budskap er at «altet, verden, grunnleggende sett er skapt gjennom sinnets transformasjoner og tankekonstruksjoner, og egentlig er tomhet og illusjon».

Norsk utgave

Et utdrag ble oversatt til norsk i antologien Lotussutraen, og andre skrifter fra mahayanabuddhismen. Utvalg og innledende essay av Jens Braarvig; oversatt av Kåre A. Lie og Tone Lie Bøttinger. XXXII, 348 sider. Bokklubben, 2003. (Verdens Hellige Skrifter; 18) ISBN 82-525-5330-3
Harald Nørregaard

Bakgrunn

Han vokste opp i Christiania, og var sønn av oberst og tidligere adjutant for kong Karl IV Hans Jacob Nørregaard (1832–1900) og Elisabeth Sophie Dorothea Henriette Wegner (1838–1906), datter av godseier, verkseier og trelasthandler Benjamin Wegner (1795–1864) og Henriette Seyler (1805–75). Mormorens familie eide Berenberg Bank. Hans brødre var den internasjonalt kjente krigskorrespondenten Benjamin Wegner Nørregaard (1861–1935), vinhandler og konsul i Tarragona Ludvig Nørregaard (1863–1928) og Johan Hjort Nørregaard (f. 1864).
Han er begravet på Vår Frelsers gravlund sammen med sine foreldre.

Karrière

Harald Nørregaard ble cand.jur. ved Det Kongelige Frederiks Universitet i 1888 og ble samme år sorenskriverfullmektig i Stavanger. Han ble overrettssakfører i 1891 og høyesterettsadvokat i 1894, og var konstituert assessor (byrettsdommer) i Christiania byrett 1892–1898. Han etablerte egen advokatpraksis i Christiania i 1893, og dette firmaet ble starten på det senere Advokatfirmaet Hjort. Etterhvert inngikk han et partnerskap med Thomas Bonnevie, som ble høyesterettsdommer i 1922, og firmaet var kjent som Harald Nørregaard & Thomas Bonnevie i noen år. I 1932 ble Johan Bernhard Hjort opptatt som partner i Nørregaards advokatfirma, og firmaet het deretter Nørregaard & Hjort. Hjorts biograf, Ivo de Figueiredo, skriver: «Hos Nørregaard fant han et forbilde. Den eldre advokaten var kjent for sin veltalenhet i retten. Det ble sagt om ham at han dominerte rettssalen med sin blotte tilstedeværelse, og at hans varme stemme la seg rundt lagmannsretten som fløyel.» Nørregaard døde etter seks års samarbeid i 1938. Etter andre verdenskrig førte Hjort firmaet videre under navnet Advokatfirmaet Hjort. Harald Nørregaard og Johan B. Hjort var i familie, ettersom Nørregaards farmor var gift i andre ekteskap med Jens Johan Hjort (oldefar til Johan B. Hjort).
Harald Nørregaard var formann i Christianias skjønnskommisjon for bygningssaker fra 1899, juridisk formann i den faste tekniske voldgiftsrett fra 1906 og medlem av sivilprosesslov-kommisjonen. Han var medlem av direksjonen for Centralbanken for Norge og senere formann for bankens likvidasjonsstyre. Videre var han rådsmedlem i Nasjonalgalleriet.

Forhold til Edvard Munch

Nørregard var Edvard Munchs mangeårige nære venn, fortrolige rådgiver og advokat. I 1935 ga Harald Nørregaard Nasjonalgalleriet to Munch-portretter, et portrett av Nørregaards kone, maleriet «Aase Nørregaard», samt dobbeltportrettet «Aase og Harald Nørregaard». I Munchmuseets samling finnes det bl.a. flere brevutkast fra Munch til Nørregaard der han forteller om det anstrengte forholdet til familiegrenen Munch-Ellingsen.
Japans bank

Sentralbanksjef

Sentralbanksjefen (総裁, sōsai) har stor innflytelse på den økonomiske politikken i Japan. Pr november 2014 er Haruhiko Kuroda sentralbanksjef.
Tantō

Tanˑtō (短刀) er navnet for et rituelt kortsverd brukt av samuraiene. Det ligner på en katana, bare i mye mindre skala. En tanto ble ikke brukt i kamp, men til å begå rituelt selvmord, såkalt seppuku eller harakiri («buk-skjæring»). Dette var enten for å unnslippe fangenskap eller for å gjenvinne ære.
Bergliot Skands

Lilly Bergliot Skands (født Lily Bergliot Duhn 19. november 1893 i Kristiania, nåværende Oslo, død 23. juli 1942) var en norskfødt dansk sanger og skuespiller. Hennes foreldre var formann Magnus Albert Duhn og hustru Minna Johansen. 
Skands spilte i Palads-Revyen 1919 Poppedrengen på Vinterpaladset.
Hun var gift med filmforfatter og -regissør Lauritz Kristian Larsen Skands 1913-1919 og komponist Kai Normann Andersen 1920-1936.
Bevegelige merkedager

Betaling for arbeid på bevegelige helligdager

I Norge finnes ingen lovpålagt minstelønn, og loven regulerer således ikke ulike former for «helligdagsgodtgjørelse» osv. All lønn må være avtalt, enten i arbeidskontrakt eller tariffavtale. Normalt ytes det ikke lønn for dager man ikke arbeider. De fleste tariffavtaler har imidlertid egne bestemmelser for godtgjørelse for bevegelige helligdager. I bedrifter med tariffavtale vil ansatte således få lønn eller ekstra godtgjørelse for arbeid i måneder med mange bevegelige helligdager.
Issey Nakajima-Farran

Landslaget

Issey Nakajima-Farran spilte 38 landskamper for Canadas herrelandslag. Han ble tatt ut i Canadas tropp til CONCACAF Gold Cup for menn 2007, 2009, 2011 og 2013.
Nepals sentralbank

Nepals sentralbank (Nepal Rastra Bank) er sentralbanken i Nepal. Den har kontorer i syv byer: Biratnagar, Janakpur, Birganj, Pokhara, Siddharthanagar, Nepalganj og Dhangadhi.

Historie

Sentralbanken ble etablert i 1956, basert på sentralbankloven (Nepal Rastra Bank Act) av 1955. Den ble innviet av kong Mahendra 26. april 1956. Den ble etablert bl.a. fordi landet hadde en gryende finansnæring, som landet ønsket å påvirke utviklingen av. Siden den gang har landets finansnæring vokst, derfor ble sentralbankloven revidert i 2002.
Gauldalen (valgkrets)

Guldalen (moderne skrivemåte: Gauldalen) var en valgkrets i Søndre Trondhjems amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Guldalen valgte således én representant og én personlig vararepresentant.
Valgkretsen Guldalen bestod av herredene Røros, Aalen, Holtaalen, Singsaas, Budalen, Støren, Soknedalen, Horg, Hølandet, Flaa og Melhus med rundt 21 000 innbyggere og 10 000 stemmeberettigede etter innføringen av kvinnelig stemmerett.
Pseudhecyra

Utbredelse

Arten er bare kjent fra Den demokratiske republikken Kongo.
Chelonariidae

Utseende

Små til middelsstore (3 – 8,5 mm), avlange, noe flate biller. Beina og antennene kan legges inn i furer på undersiden slik at overflaten blir helt jevn, billene ligner da på frø. Oversiden er mer eller mindre hårete. Hodet er lite, og ofte dekket av brystskjoldet slik at det ikke er synlig sett ovenfra. Fasettøynene er utstående, med fine fasetter, uten hår. Overkjevene (mandiblene) er redusert. Antennene er 11-leddete, middels lange, trådformede, sagtakkede eller kamformede. Brystskjoldet (pronotum) er omtrent så bredt som dekkvingene, omtrent halvsirkelformet sett ovenfra, med en skarp sidelist. Dekkvingene er parallellsidige eller bredest i fremre halvdel. Beina er forholdsvis korte, særlig frambeina er kraftige. Føttene er 5-leddete, det tredje leddet er delt i to lange lober, det fjerde leddet ganske lite. Larvene er omtrent sylindriske, litt smalere mot bakenden, sterkt pigmentert og sklerotisert (harde). Overflaten er mer eller mindre ru, kornete eller dekket av små knøler. De fleste leddene har en spirakel (åndehull) på hver side, bak denne sitter to børster. Det er også en klynge med børster øverst på siden av hvert segment, ellers mangler de hår. Hodekapselen er ganske stor og velutviklet, med små overkjever (mandibler).

Levevis

Larvene er funnet i mange ulike habitater, vanligvis i nærheten av råtnende plantemateriale i en eller annen form. De er funnet i løvstrø, i planterusk rundt roten av orkidéer, knyttet til planter som ha maurkolonier inne i seg, i døde grener og av og til under barken på døde trær. En del arter finnes bare knyttet til maur (såkalte myrmekofiler) eller termitter. Det er ikke kjent hva de spiser. Chelonariidene lever bare i varme områder, og har flest arter i Sør-Amerika. I tempererte områder er de bare kjent fra Nord-Amerika og New Zealand.
Going for the One

Bakgrunn

På høsten 1976 møttes Yes i Sveits for å skrive låter og spille inn et nytt album. Etter kort tid fikk Patrick Moraz beskjed om at hans tjenester ikke var ønsket mere, og Rick Wakeman ble kontaktet for å medvirke på albumet som studiomusiker. 
Ikke lenge etter at Wakeman var på plass, ble han av Chris Squire bedt om å komme tilbake til bandet som fulltids-medlem, noe Wakeman takket ja til fordi han likte musikken. Senere den kvelden satt Wakeman og leste den siste utgaven av musikkavisen Sounds, der han kunne lese at han var tilbake i Yes. Han syntes dette var vel kjapt levert, og spurte manager Brian Lane om dette. Wakeman hadde jo sagt ja kun få timer før. «Kvalifisert gjetting. Av og til er det slik en manager må jobbe», var svaret fra Lane.
Musikken på dette albumet mere direkte rock-inspirert enn noen av de tidligere albumene, og tittellåten «Going for the One» og «Parallels» kan nesten klassifiseres som rene rockelåter. Her er også to rene ballader, «Turn of the Century» og singelhiten «Wondrous Stories». Stavingen av «Wondrous» er tilsiktet og ingen skrivefeil av «Wonderous». Albumet avslutter med «Awaken», som er regnet som Yes' siste episke komposisjon. Dette er en komposisjon som av Jon Anderson blir nevnt som hans favoritt-låt av Yes.
Dette er også det første av to albumomslag som er laget av Hipgnosis, som er mest kjent for sine platecovere for Pink Floyd.
Nordhordland sorenskriveri

Arkiv

Arkivet etter Nordhordland sorenskriveri er avlevert til Statsarkivet i Bergen.
Sørfjorden (Gildeskål)

Sørfjorden er en fjord i Gildeskål kommune i Nordland. Fjorden er 8,5 kilometer lang. Den har innløp mellom Forstranda i vest og Hjellstad i øst, og går mot sørvest til Oterstranda i fjordbotnen. Omtrent midtveis inn i fjorden ligger bygda Sørfinnset på østsiden. Bygda ligger ytterst på et nes som skiller Sørfjorden og bukta Alten.
Fylkesvei 17 går langs sørsiden av fjorden. Ved Valle går riksvei 17 østover mot Sundsfjord, mens riksvei 838 fortsetter nordover langs østsiden av fjorden mot Inndyr.
EM på skøyter 1900, menn

EM på skøyter 1900, herrer ble avholdt i Štrbské Pleso den 3. til 4. februar. Tittelforsvarer var nordmannen Peder Østlund, som i 1899 vant EM på Eisstadion, Davos og forsvarte tittelen ved å vinne alle distansene.
Roswell High

Roswell High er en bokserie på 10 bøker for ungdom og voksne. Bøkene er skrevet av Melinda Metz
Tha Carter III

Tha Carter III  er det sjette studioalbumet til den amerikanske rapperen Lil Wayne, lansert 10. juni 2008 på plateselskapet Cash Money Records. Førstesingelen «Lollipop» nådde 1.-plass på den amerikanske singellisten. Særdeles mange mixtape-utgivelser og gjesteopptredener før albumet førte til et enorm forventning blant hovedstrømspublikumet. Albumet solgte 1 005 545 eksemplar den første uken i USA. I løpet av 2008 solgte albumet 2,88 millioner eksemplar. Under grammyutdelingen i 2009 var Wayne nominert åtte ganger, og dro hjem med fire priser. I likhet som klassikere som Illmatic og Ready to Die, viser coveret et bilde av artisten som baby. Albumet har generelt blitt kritikerrost.
My Shopping Genie

My Shopping Genie (MSG) er et amerikansk selskap som driver nettverksmarkedsføring. Selskapets hovedprodukt er et program (Genie) som menes å kunne hjelpe forbrukere til å finne de rimeligste produktene på nettbutikker verden over.
Selskapet har vært utsatt for påstander om ulovlig virksomhet fra flere hold, deriblant Google og Lotteritilsynet.

Historie

My Shopping Genie ble opprettet i 2007 av Bruce Bise og David Freed. I selskapets ledelse sitter også Andy Cauthen og William (Bill) Shaw.
Før dette sonet Bruce Bise en 7 år lang fengselsstraff for økonomisk svindel i Arizona, USA. Etter soning startet han opp han nettverksselskapet "Get Moving Today", som senere gikk konkurs og påførte medlemmene store økonomiske tap. David Freed var nasjonal markedssjef for dette selskapet. Bise var også innblandet i selskapene Celebrity Galleries International og My Hand PC.
I 2010 ble My Shopping Genie lansert i Irland, Norge og flere andre Europeiske land. Siden lanseringen av My Shopping Genie i 2007, skal selskapet ha vokst raskt. Allerede i 2009 var Genien blitt lastet ned mer enn 30 millioner ganger. Blant de mest aktive distributørene i Norge er Tor Einar Olaisen, kjent fra pyramidespillet World Games Inc. (WGI) som kollapset i 2005.

Konsept

For å bli distributør for MSG må man bli vervet av en eksisterende distributør. En lisens for å distribuere Genien koster koster 199 dollar, pluss 29 dollar i månedlig avgift. Det blir opplyst fra selskapet at hver Genie man gir bort gratis genererer i gjennomsnitt 3 dollar i måneden. For hver ny distributør man verver mottar man 50 dollar.

Lovlighet

Andres Berglund, jurist og Visepresident i FEDSA (Federation of European Direct Selling Associations) har vurdert konseptet og hevder at MyShoppingGenie ikke er i strid med EUs direktiver. Lotteritilsynet har likevel uttalt at My Shopping Genie har klare pyramidelignende trekk.
I tillegg til de juridiske betenkelighetene er det også adressert urfordringer med hensyn til personvernet ved at all bruk av programmet blir sporet. Søkegiganten Google har også varslet at de vurderer rettslige skritt mot MSG fordi annonsene legger seg over Googles annonser.
Osteuropa Cup i langrenn

Osteuropa Cup i langrenn (eng: Osteuropa cup, tysk: Eastern-Europe-Cup, forkortet EEC) er en internasjonal serie med skirenn, som arrangeres av Det internasjonale skiforbundet. Cupen er arrangert siden november 2007.
I likhet med bl.a. Skandinavisk Cup er Osteuropa Cup en del av kontinentalcupen i langrenn. Det deltar hovedsakelig løpere fra Russland, Hviterussland, Kasakhstan og Ukraina.
Kaiyuan (Honghe)

Kaiyuan (kinesisk: 开远; pinyin: Kāiyuǎn) er et byfylke i prefekturet Honghe i provinsen Yunnan i Folkerepublikken Kina, nær grensen mot Vietnam.
Befolkningen var på 257 745 innbyggere i 1999.

Samferdsel

Kinas riksvei 326 løper gjennom området. Den begynner i Xiushan i Chongqing og går mot provinsen Guizhou, og ender i Hekou i Yunnan, ved grensen til Vietnam og den vietnamesiske byen Lao Cai.
Sefi Atta

Priser

Sefi Atta vant tredjepremien i Zoetrope Short Fiction Contest i 2002, førstepremie i Red Hen Press Short Story Award i 2003,var finalist i Glimmer Train’s Very Short Fiction Award samme år og var nominert til Caine Prize for African Writing i 2006. Hun vant andreplass med hørespill i BBC African Performance i 2002 og 2004.
I 2005 vant hun International PEN David T. K. Wong Prize for Short Fiction for novellen «Twilight Trek». I 2006 vant Everything Good Will Come Wole Soyinkas pris for afrikansk litteratur og i 2009 vant novellesamlingen Lawless and Other Stories, også kjent under navnet News From Home, Noma-prisen.
Krødsherad prestegård naturminne

Krødsherad prestegård naturminne er et gammelt eiketre i Krødsherad som ble fredet den 3. desember i 1914 etter initiativ av Østlandske kredsforening for Naturfredning i Norge. Treet er en sommereik (Quercus robur) og står ved Krødsherad prestegård, nær Noresund i Krødsherad kommune i Buskerud.
Eika er kjent fra dikterpresten Jørgen Moes dikt  «Den gamle Mester» og omtales vanligvis som «Den gamle Mester». Treet ble «restaurert» i 1926, da råttent trevirke i stammen ble fjernet og erstattet med stein og sementmasse.
Heimdalsgata 26

Heimdalsgata 26 er en bygård i Heimdalsgata på Tøyen i Oslo. Den er kjent som et kunstnerhjem ettersom forfatteren Rudolf Nilsen bodde her en periode i barndommen.
Gården ble tegnet av Matheus Mosgaard og oppført i 1895–98. Bygget har 5 etasjer og 10 oppganger, og inneholdt opprinnelig 105 ettroms leiligheter. Siden er leilighetene oppgradert og antallet redusert til 56. Gården er i dag et borettslag.
Rudolf Nilsen flyttet hit sammen med foreldrene i 1909, da han var 8 år gammel. Foreldrene flyttet fra hverandre ett års tid senere, og Rudolf fulgte med moren til hennes foreldre, og senere til Lakkegata. 
Huset er skildret i Nilsens dikt «Nr 13».
Göteborgs tekniska institut

Göteborgs tekniska institut er en friskole i Göteborg, Sverige, grunnlagt i 1927. Nåværende rektor er Tomas Olsson.
Eliteserien i innebandy for menn

Eliteserien i innebandy for herrer er det øverste nivået i norsk innebandy. Eliteserien består av 12 lag. Etter sesongslutt rykker de to nederste lagene direkte ned, mens nummer 9 og 10 må spille kvalifisering for videre spill.